Document ID: 31998R0542

RÅDETS FORORDNING (EF) Nr. 542/98 af 9. marts 1998 om indgåelse af protokollen om fastsættelse af de fiskerimuligheder og den finansielle modydelse, der er omhandlet i aftalen mellem Det Europæiske Økonomiske Fællesskab og regeringen for Republikken Senegal om fiskeri ud for Senegals kyst, for perioden 1. maj 1997 til 30. april 2001
RÅDET FOR DEN EUROPÆISKE UNION HAR -
under henvisning til traktaten om oprettelse af Det Europæiske Fællesskab, særlig artikel 43 sammenholdt med artikel 228, stk. 2, første punktum, og stk. 3, første afsnit,
under henvisning til forslag fra Kommissionen (1),
under henvisning til udtalelse fra Europa-Parlamentet (2), og
ud fra følgende betragtninger:
I overensstemmelse med aftalen mellem regeringen for Republikken Senegal og Det Europæiske Økonomiske Fællesskab om fiskeri ud for Senegals kyst (3), har de to parter ført forhandlinger for at fastlægge de ændringer eller tilføjelser, der skal indsættes i aftalen ved udløbet af protokollens anvendelsesperiode;
som resultat af disse forhandlinger blev der den 26. marts 1997 paraferet en ny protokol om fastsættelse af de fiskerimuligheder og den finansielle modydelse, der er omhandlet i nævnte aftale, for perioden 1. maj 1997 til 30. april 2001;
det er i Fællesskabets interesse at godkende denne protokol;
fordelingsnøglen for medlemsstaternes muligheder for trawl- og tunfiskeri bør fastlægges på grundlag af den traditionelle fordeling af fiskerimulighederne i forbindelse med fiskeriaftalen;
i punkt C i bilag I i bilaget til protokollen er der fastsat en forpligtelse for EF-rederne til at lande tun i Senegal; denne forpligtelse bør præciseres ved fastsættelse af en fordelingsnøgle for de direkte landinger fra notfartøjer med fryseanlæg til tunfiskeri -
UDSTEDT FØLGENDE FORORDNING:
Artikel 1
Protokollen om fastsættelse af de fiskerimuligheder og den finansielle modydelse, der er omhandlet i aftalen mellem Det Europæiske Økonomiske Fællesskab og regeringen for Republikken Senegal om fiskeri ud for Senegals kyst, for perioden 1. maj 1997 til 30. april 2001 (4), godkendes herved på Fællesskabets vegne.
Artikel 2
De muligheder for trawl- og tunfiskeri, der er fastsat i protokollens artikel 1, fordeles mellem medlemsstaterne efter følgende nøgle:
TABELPOSITION
Artikel 3
Den forpligtelse til direkte landing, der for notfartøjer med fryseanlæg til tunfiskeri er fastsat i punkt C i bilag I i bilaget til protokollen opfyldes af EF-rederne efter følgende fordelingsnøgle:
TABELPOSITION
Artikel 4
Formanden for Rådet bemyndiges til at udpege de personer, der er beføjet til at undertegne protokollen med bindende virkning for Fællesskabet.
Artikel 5
Denne forordning træder i kraft på syvendedagen efter offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 9. marts 1998.

Labels: 18
15
5
6